Både heste og hunde blev reddet ud, da et stuehus på en gård i Thy tirsdag aften brød i brand.

Det kunne være endt fatalt for både heste og hunde, da der tirsdag aften udbrød brand i en længe på en gård i Thy. Heldigvis nåede de at blive lukket ud. Det fortæller vagtchef Carsten Henriksen ved Midt- og Vestjyllands Politi, som klokken 19.52 fik alarmopkaldet. - Det brændte meget kraftigt, fortæller vagtchefen. Ifølge Rasmus Evaldsen, som er indsatsleder ved Nordjyllands Beredskab, station Hurup, er branden nu under kontrol. - Vi har reddet den ene længe samt stuehuset. Men vi har måttet lade en ladebygning brænde ned, forklarer han. Ifølge hans opfattelse var det naboer, der opdagede branden og slog alarm, samt reddede heste og hunde ud. Politiets teknikere skal nu undersøge brandårsagen.